《己酉秋归述怀 其二》
明代·李之标

凌乱秋光点客衣，孤舟一棹薄言归。渔人解网亭亭立，倦鸟思巢飐飐飞。

竟日青山过眼豁，趁风黄叶去帆微。乘槎莫问严平卜，胜事如今满钓矶。

作者简介：李之标，字文度。新会东亭人。以麟子，之世弟。所居曰青竹园。明神宗万历四十六年（一六一八）举人。有《凫渚集》。清言良钰《续冈州遗稿》有传。